Gary Medel

Gary Alexis Medel Soto (sündinud 3. augustil 1987 Santiagos) on Tšiili jalgpallur, kes mängib kaitsva poolkaitsja või kaitsjana Brasiilia kõrgliigaklubis Vasco da Gama ja Tšiili jalgpallikoondises.

Ta alustas klubikarjääri kodulinnaklubis Club Deportivo Universidad Católica, millega liitus 1997. aastal. Klubi põhimeeskonnas debüteeris ta 2006. aastal.

Enne 2023. aastal Vasco da Gamaga liitumist on ta mänginud veel Argentina kõrgliigaklubis Boca Juniors (2009–2011), Hispaania kõrgliigaklubis Sevilla (2011–2013), Cardiff Cityga Inglismaa kõrgliigas (2013–2014), Itaalia kõrgliigaklubides Milano Inter (2014–2017) ja Bologna (2017–2023) Türgi kõrgliigaklubis Beşiktaş (2017–2019).

Debüüdi Tšiili jalgpallikoondises tegi ta 2007. aastal. Koondisekarjääri kaks esimest väravat lõi ta 15. juunil 2018 MM-i valikmängus Boliivia vastu. Tšiili koondisega on ta võitnud 2015. aasta Copa América ja 2016. aasta Copa América Centenario. Mõlemal turniiril valiti ta turniiri sümboolsesse koosseisu. Ta on kuulunud Tšiili koondisse veel ka 2010. ja 2014. aasta maailmameistrivõistlustel, 2011., 2019. ja 2021. aasta Copa Américal ning 2017. aasta FIFA konföderatsioonide karikaturniiril.

2008. aastal valiti ta Tšiili aasta jalgpalluriks.

 Välislingid 

Kategooria:Tšiili jalgpallurid
Kategooria:Boca Juniorsi mängijad
Kategooria:Sevilla FC mängijad
Kategooria:Cardiff City FC jalgpallurid
Kategooria:Milano Internazionale mängijad
Kategooria:Beşiktaş JK jalgpallurid
Kategooria:Bologna FC 1909 jalgpallurid
Kategooria:Club de Regatas Vasco da Gama mängijad
Kategooria:La Liga mängijad
Kategooria:Premier League'i mängijad
Kategooria:Serie A mängijad
Kategooria:Sündinud 1987